b'\n_START_ARTICLE_\nENAER\n_START_PARAGRAPH_\nENAER on Chilen valtion omistama lentokonetehdas, joka perustettiin vuonna 1984.\n_START_SECTION_\nHistoria\n_START_PARAGRAPH_\nChilen ilmavoimiin perustettiin erityinen huolto-osasto vuonna 1930, Maestranza Central de Aviaci\xc3\xb3n (ilmailun keskuskorjaamo). 16. maaliskuuta 1984 se yhti\xc3\xb6itettiin ENAERiksi (Empresa Nacional de Aeron\xc3\xa1utica de Chile). Chilen ilmavoimat rahoittivat my\xc3\xb6s yhti\xc3\xb6n yhti\xc3\xb6itt\xc3\xa4misen vaatiman p\xc3\xa4\xc3\xa4omapanostuksen._NEWLINE_1980-luvun alussa yhti\xc3\xb6 solmi sopimuksen yhdysvaltalaisen Piper Aircraft -yhti\xc3\xb6n kanssa. Piper laajensi Chiless\xc3\xa4 teht\xc3\xa4v\xc3\xa4\xc3\xa4 Douglas DC-3 Dakota -koneiden huoltoa, jota tehtiin Chilen ilmavoimille, koskemaan yksityisi\xc3\xa4 DC-3-koneita. ENAER alkoi valmistaa yksitt\xc3\xa4isi\xc3\xa4 Piper Archer- ja Piper Warrior -yleisilmailulentokoneita. T\xc3\xa4m\xc3\xa4 laajeni Piper Saratogaan pohjautuvan T-35 Pill\xc3\xa1n sotilaskoulukoneen valmistukseen.'